**Dorinţă**

*Lyana Poezii*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priveşte-mă... când soarele apune

Şi se topeşte vag, în depărtări,

Atunci căuşul palmelor fecunde

Va netezi fecunde sărutări….

Ia-mi inima topeşte-o la foc rece,

Transformă-mi-o în pană argintie,

De-ar fi să pleci din existenţe sumbre

Ascunde-o sub vreun colţ de pălărie.

Nu m-ameţi cu veşnice regrete,

Nopţi nedormite, gânduri în zadar,

Ce te-or lovi cândva, prin vremuri grele,

Şi-ţi vor călca prin suflet iar şi iar….

Căci voi fi fie vis, fie furtună,

Dureri ascunse-n spaţii străvezii

Sau orice-ai vrea să fiu în lumea asta

Ca să mai poţi în braţe să mă ţii...

Priveşte-mă când luna alburie

Se înalţă atât de mult în depărtări

Iar raza ei în răsfrântă –n nemurire

M-alintă vag mă-nvăluie-n uitări

Îmi netezeşte calea nemuririi

Acea pe care, de un timp încoace

M-am pomenit deodată fără voie

Şi fără ca să mă mai pot întoarce………..